रक्का गमावल्यावर IS आता दुसऱ्या देशांत जातील आणि तिथं घातपाती कारवाया करतील. हा धोका प्रत्यक्षात कसा आहे, याबद्दल डॉ. लॉरेन्झो व्हिडिनो यांचं विश्लेषण. 

स्वयंघोषित इस्लामिक स्टेट इराक आणि सीरियात ढासळत असताना जगभरातील सुरक्षा अधिकारी स्वतःला एकच प्रश्न विचारत आहेत : या सैनिकांचं काय होणार?

साधारणपणे 30 हजार परदेशी सैनिक ISमध्ये सहभागी होते. आता अशी भीती व्यक्त होत आहे की ते त्यांच्या घरी परत येतील किंवा दुसरीकडे जातील आणि खिलाफतच्या पाडावाचा बदला घेण्यासाठी दहशतवादी हल्ले घडवून आणतील. 

याचा अंदाज व्यक्त करणं कठीण असलं तरी ISचं बदलणारं भवितव्य जागतिक सुरक्षेवर नक्कीच मोठा परिणाम करणार आहे. 

सीमेपलीकडे

अमेरिकेत दहशतवादविरोधी काम करणाऱ्या अधिकाऱ्यांच्या आणि इतरांच्या अंदाजानुसार काही परदेशी सैनिक सीरिया आणि इराकमध्येच राहतील. 

युकेची सुरक्षा संस्था MI5च्या प्रमुखानुसार जन्माने ISमध्ये सहभागी झालेल्यांपैकी 800 ब्रिटिश नागरिक परत आले आहेत तर 130 जण मारले गेले आहेत.

जे परदेशी सैनिक तिथंच राहतील ते IS सोबत राहतील, आणि 10 वर्षांपूर्वी ISचे जे रूप होतं तसं त्याचं स्वरूप पुढे असेल. दहशतवादी हल्ले आणि गनिमीकावा पद्धतीच्या युद्धाचा मार्ग ते स्वीकारतील. 

मोसूल आणि रक्काच्या अंतिम युद्धात लढणाऱ्यांत परदेशी सैनिकांची संख्या जास्त आहे. अनेकांवर इराकच्या न्यायालयात खटले सुरू आहेत.

त्यातून त्यांच्या मूळ देशांच्या अनुषंगाने कायदेशीर आणि नैतिक द्विधा स्थितीही निर्माण झाली आहे. यातील काहीजणांना मृत्युदंडाला समोरं जावे लागणार आहे. 

पण अनेकजण तुर्कस्तान आणि सीरियाच्या 822 किलोमीटर लांबीच्या सीमेवरून खिलाफत सोडत आहेत. 

तुर्कस्तानने सीमेवरील गस्त वाढवली असली तरी डोंगराळ भूप्रदेश, तस्करीचं नेटवर्क यामुळे ही सीमा पूर्णपणे सुरक्षित नाही.

ISने तुर्कस्तानात आधीपासूनच नेटवर्क उभं केलं असून हे नेटवर्क परदेशी सैनिकांना सीरियातून बाहेर काढण्यात महत्त्वाची भूमिका बजावत आहे. 

तुर्कस्तानात गेल्या काही वर्षांत झालेल्या हल्ल्यांच्या पार्श्वभूमीवर आता इथले अधिकारी अधिकच चिंतेत आहेत. 

शेजारील जॉर्डन आणि लेबनॉनसारख्या देशातही हीच भीती आहे. 

युद्धभूमी ते युद्धभूमी

सीरिया आणि इराक सोडणाऱ्या या परदेशी सैनिकांसाठी इष्टस्थळांची संख्या पुष्कळ आहे. यातील काही जणांनी ISने येमेन, सिनाई द्विपकल्प, उत्तर कॉकशस आणि पूर्व आशियात शिरकाव केल्याचे... \n\nवरील लेखासाठी मला एक चांगले शीर्षक द्या.
इस्लामिक स्टेटचे सैनिक गेले कुठे? नव्या धोक्याची चाहूल